《偈三首 其二》
宋代·释祖珠

不是心，不是佛，不是物。沥尽野狐涎，趯翻山鬼窟。

平田浅草里，露出焦尾大虫。太虚寥廓中，放出辽天俊鹘。

阿呵呵，露风骨。等闲拈出众人前，毕竟分明是何物。

作者简介：释祖珠，号遁庵，南平（今湖北公安西北）人。住荆南府公安寺。为南岳下十七世，东林道颜禅师法嗣。《嘉泰普灯录》卷二一、《五灯会元》卷二○有传。今录诗五首。